姜夔
呈徐通仲兼简仲锡通仲与诚斋为乡人近来赴调
斯文准乾坤，作者难屈指。
我从李郎游，知有徐孺子。
春风杼洲前，白月太湖尾。
怀哉来无期，玉唾炯在纸。
去年识仲氏，何啻空谷喜。
合并忽自天，倾倒见底里。
维君天下土，竹箭东南美。
胡不在石渠，诸公当料理。
千岩今林宗，泉石助风轨。
示疾不下堂，有句高八米。
此老笔砚交，诚斋古元礼。
毫端酒秋露，去国词愈伟。
属闻都门别，回首即桑梓。
独怜苕溪上，垂榻俟行李。
烟波肯寻盟，归棹为君舣。